**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/16, 09.02.2018թ.

**Բողոք բերող անձ՝** «Ակվամարին» ՍՊԸ

**Պատվիրատու՝** «Հրաշք» մանկապարտեզ ՀՈԱԿ

**Գնման ընթացակարգի ծածկագիրը և առարկան՝** «ՉՔ-ՀՄՀՈԱԿ-ԳՀԱՊՁԲ-18/1» ծածկագրով բաց մրցույթ / սննդամթերքի մատակարարում

**Բողոքի պահանջը`**

 1. Անվավեր ճանաչել հանձնաժողովի կայացրած որոշումը՝ «Ակվամարին» ՍՊԸ-ի հայտն անբավարար գնահատելու մասով.

 2. Պարտավորեցնել հանձնաժողովին «Ակվամարին» ՍՊԸ-ի հայտը գնահատել բավարար՝ հետագայում կատարելով նշված որոշումից բխող այլ գործողությունները:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: